**Sak 7**

**Fullmakt tilbakekjøp SADG**

Tilbakekjøp av egne egenkapitalbevis er hensiktsmessig for justering av bankens kapitalnivå og for å videreføre spareordningen for ansatte i bankens egenkapitalbevis. Tilbakekjøp reguleres gjennom:

|  |  |
| --- | --- |
| Lov | Hva |
| Lov om Finansforetak og finanskonsern  (§ 10-5) | Gir banken mulighet til å kjøpe tilbake egne egenkapitalbevis. |
| Allmennaksjeloven (§§ 9-2 til 9-8) | Krav til maksimal mengde, godkjennelse fra forstanderskap o.l |

Lov om finansforetak § 10-5 slår fast at banken kan kjøpe tilbake egne egenkapitalbevis under forutsetning av at forstanderskapet gir styret fullmakt. Fullmakten må gis med samme flertall som kreves for endring av vedtekter, ref. bankens vedtekter.

Tilbakekjøp av egne egenkapitalbevis reguleres av allmennaksjeloven. I henhold til § 9-2 kan banken eie opp til 10 % av egne egenkapitalbevis, vurdert ut fra pålydende. Det er også en bestemmelse i § 9-3 at banken kun kan kjøpe SADG dersom vederlaget som skal ytes for egenkapitalbevisene, ligger innenfor rammen av de midler banken kan benytte til utdeling av utbytte. Denne forutsetningen må være oppfylt ved ervervet.

I henhold til § 9-4 kreves det fullmakt fra forstanderskapet for tilbakekjøp av egenkapitalbevis. Av § 9-4 følger også bestemmelser omkring hvor lenge fullmakten er gyldig, høyeste pålydende verdi for de egenkapitalbevisene banken kan kjøpe, samt minste og høyeste beløp som kan betales. Dette er forhold som inkludert i forslaget til vedtak.

**Forslag til vedtak:**

Styret ber bankens forstanderskap om fullmakt til å erverve og etablere pant i egne egenkapitalbevis i henhold til Lov om finansforetak og finanskonsern på følgende grunnlag:

1. Banken kan, i en eller flere omganger, erverve egne egenkapitalbevis
2. Den samlede pålydende beholdningen som banken eier og/eller har avtalepant i, kan ikke overstige 10 % av bankens egenkapitalbeviskapital.
3. Erverv av egenkapitalbevis skal skje ved kjøp i verdipapirmarkedet via Oslo Børs eller annet regulert marked. Avhendelse skal skje gjennom salg i samme marked, unntatt ved utdelinger til bankens ansatte og tillitsvalgte.
4. Banken kan totalt kjøpe SADG pålydende MNOK 23,015 (tilsvarende 2.301.490 SADG). Minste kjøpskurs kan være NOK 1 og høyeste NOK 150.
5. Banken skal anses som primærinnsider.
6. Fullmakten kan benyttes fra det tidspunkt den er:
	1. Godkjent av Finanstilsynet, og
	2. Registrert i Foretaksregisteret
7. Fullmakten kan benyttes frem til og med ordinært forstanderskapsmøte i 2023, dog ikke lengre enn 18 mnd. etter dagens dato.